OpenLLM-France/wikimedia huggingface dataset:
# Yuvalama

Yuvalama o Yuvalama çorbası és una sopa (çorba) del sud de Turquia, especialment de les ciutats de Gaziantep i Adana.
Aquesta sopa conté unes boles molt petites de köfte fet amb carn picada, arròs i/o bulgur. Aquestes mandonguilles s'anomenen "yuvalama". D'altra banda es couen cigrons. Així la sopa té boles grans i petites, de manera que alguns l'anomenen "analı kızlı" (mare i filla en turc).
Un cop cuinada, a la sopa s'hi agrega una mica de "süzme yoğurt" (iogurt filtrat). A l'hora de servir el plat, sobre la sopa s'hi posa una salsa verda de menta i mantega fosa amb pul biber.
Encara que generalment es considera una "sopa", Yuvalama és un menjar considerat per a ocasions especials en la cuina de Gaziantep i estimat per la gent de la ciutat que poden prendre-ho com un insult anomenar a aquest guisat com una sopa, segons Fatma Şahin, alcaldessa metropolità (ciutat i província) de Gaziantep.

## Referències

* ↑ https://www.al-monitor.com/pulse/originals/2017/06/gaziantep-celebrates-eid-with-million-dumplings.html?utm_source=Boomtrain&utm_medium=manual&utm_campaign=20170626&bt_ee=0aMSIzN2wip3B4iSfH2SQz32iFvVsca1uaTYfRUhtx41KmOTUhmzvq22/35KvazH&bt_ts=1498495667170

## Vegeu també

* Düğün çorbası
* Yarma çorbası
* Yayla çorbası

## Enllaços externs

* Imatges de "yuvalama çorbası"
* Imatge i recepta (en turc) Arxivat 2017-06-15 a Wayback Machine.
# Yuya

Yuya (a vegades anomenat Iouiya, també conegut com a Yaa, Ya, Yiya, Yayi, Yu, Yuyu, Yaya, Yiay, Yia i Yuy) fou un poderós cortesà egipci que va viure durant la dinastia XVIII d'Egipte (al voltant de l'any 1390 aC). Estava casat amb Tjuyu, una noble egípcia associada amb la família reial, que va desenvolupar alts càrrecs en les jerarquies governamentals i religioses.

## Descendència

Hi ha fonts que afirmen que el matrimoni va tenir la següent descendència:
* Tiy
* Anen
* Ay
Hi ha fonts que diuen que Yuya i Tjuyu poden haver estat els pares d'Ay, un noble egipci actiu durant el regnat del faraó Akhenaton, que finalment es va convertir en faraó, com a Kheperkheprure Ay. No n'hi ha proves concloents, però, en relació amb el parentiu de Yuya i Ay, tot i que certament, ambdós homes provenien de la ciutat de Akhmim. Tanmateix, es coneix que Yuya i Tjuyu i també tenien un fill anomenat Anen, que va portar els títols canceller del Baix Egipte, segon profeta d'Amon, SM-sacerdot d'Heliòpolis i Pare Diví.

## Carrera

Yuya va servir com a assessor clau per Amenhotep III, i va ostentar el càrrec de "Tinent del Rei" i "Cap de la cavalleria"; el seu títol de "pare de déu" possiblement, a què es refereix específicament al seu ésser padrastre d'Amenhotep. A la seva ciutat natal, Akhmin, Yuya era un profeta de Min, el déu principal de la zona, i tanmateix va servir com la deïtat de "Superintendent de Bestiar".

## Referències

* 1 2 Rice, p.222
* ↑ David & David, p.167

## Vegeu també

* Llista de mòmies reials egípcies
# Forn de calç de la devesa del Domingo

El Forn de calç de la devesa del Domingo és una obra de Bellver de Cerdanya (Baixa Cerdanya) inclosa a l'Inventari del Patrimoni Arquitectònic de Catalunya.

## Descripció

Situat als voltants del camí dels Boixos, que comunica Santa Magdalena amb la Serra de l'Artic.
Té un diàmetre de 3 metres aproximadament, i una fondària aproximada de 3 metres a la part més alta. Diversos avellaners a l'interior de l'antic forn, i altra vegetació arbustiva. L'estructura de l'antic forn està força malmesa, però presenta alguns sectors on es pot apreciar els murs de pedra seca, i s'intueix l'antiga forma i grandària d'aquest. Pel substrat geològic de la zona, les roques del forn presenten gammes vermelloses.

## Referències

* 1 2 «Forn de calç de la devesa del Domingo». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Forn de calç de la Forestal

El Forn de calç de la Forestal és una obra de Maçanet de Cabrenys (Alt Empordà) inclosa a l'Inventari del Patrimoni Arquitectònic de Catalunya.

## Descripció

Forn de calç situat a la carretera de Les Salines, del qual en conservem l'entrada i l'interior del forn. Aquesta entrada està feta de pedra, amb un arc rebaixat i la volta és de maó. Interiorment, el forn és de forma circular i està construït a partir de pedres afilerades irregulars les unes sobre les altres fins a crear la cúpula.

## Referències

* ↑ «Forn de calç de la Forestal». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 octubre 2017].
# Fontanar

Fontanar és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 | 2006 |
| 762 | 902 | 1055 | 1263 | 1440 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# FightAIDS@Home

FightAIDS@Home ("Lluita contra la sida a casa") és un projecte de computació distribuïda per als computadors domèstics connectats a Internet, gestionat en el Laboratori Olson a l'Institut de Desenvolupament Scripps. El projecte ajuda a utilitzar tècniques de simulació biomèdiques per buscar les maneres de guarir o prevenir la proliferació del la sida i el virus VIH.
Va ser originalment implementat usant una infraestructura de programari de computació distribuïda subministrada per la companyia Entropia, Inc., però al maig de 2003 el projecte va deixar d'estar associat amb Entropia.
FightAIDS@Home s'ha unit al projecte World Community Grid el 15 de novembre de 2005. Mentre és allotjat per World Community Grid , el poder computacional s'ha expandit. Així els laboratoris Olson estan demanant als seus membres que emigrin a World Community Grid d'ara en endavant.
Cada persona pot donar temps lliure del seu ordinador personal per accelerar els avenços del projecte i trobar nous capellans i vacunes contra VIH. Per ajuntar a projectes és necessari installar un programa descarregat de la pàgina www de World Community Grid. El programa està totalment segur i el seu impacte a sistema on està installat és mínim (el procés d'investigació s'executa amb prioritat mínima i està aturada per qualsevol acció d'usuari, retornant al seu control tota la potència de l'ordinador).

## Enllaços externs

* FightAIDS@Home Arxivat 2019-10-08 a Wayback Machine.
* World Community Grid
# Zamia

Zamia és un gènere de gimnospermes de la divisió Cycadophyta, família Zamiaceae, a la qual dona el nom. Conté unes 50 espècies natives d'Amèrica del Nord, Amèrica Central i Amèrica del Sud. Les espècies arriben cap al nord a l'estat de Geòrgia (Estats Units) amb l'espècie Z. integrifolia; l'única cícada nativa dels Estats Units i cap al sud fins a Bolívia (Z. boliviana).
El gènere consta d'arbusts caducifolis amb tiges aèries o circulars subterrànies sovint semblants a palmeres. Els esporòfils (pinyes) de Zamia sorgeixen de solcs verticals i els àpexs megaesporòfils són plans i no espinosos. Les llavors són carnoses.
L'esperma del gènere és gros, com és típic de les cícades, i en el cas de Zamia roezlii fa uns 0,4 mm de llarg i es pot veure a ull nu.
Es fan servir com plantes ornamentals. Amb poques excepcions, el seu hàbitat és en el sotabosc dels boscos plujosos tropicals. No toleren el fred. Com a mínim una espècie, Z. pseudoparasitica, creix com epífit a les branques dels arbres.
L'etimologia de Zamia és del grec azaniae, que significa "una pinya de pi".

## Algunes espècies

* Zamia acuminata Oerst.ex Dyer (Costa Rica, Nicaràgua, Panamà)
* Zamia amazonum
* Zamia amblyphyllidia D.W. Stev (Cuba, Jamaica, Puerto Rico)
* Zamia amplifolia Hort.Bull ex Mast. (Colòmbia)
* Zamia angustifolia Jacq. (Bahames, Cuba)
* Zamia boliviana (Brongn.) A.DC. (Bolívia)
* Zamia chigua * Zamia cremnophila * Zamia cunaria * Zamia disodon * Zamia dressleri * Zamia encephalartoides D.W. Stev (Colòmbia)
* Zamia fairchildiana * Zamia fischeri * Zamia furfuracea L.f. – Cardboard Zamia (Veracruz)
* Zamia gentryi Dodson (Equador)
* Zamia hymenophyllidia * Zamia incognita A.Lindstr. & Idárraga
* Zamia integrifolia L.f. – Florida Coontie, Florida Arrowroot (Florida, Geòrgia (USA), Illes Cayman, Cuba, Puerto Rico)
* Zamia ipetiensis * Zamia loddigesii * Zamia lucayana (Bahamas)
* Zamia montana * Zamia polymorpha * Zamia portoricensis * Zamia pseudoparasitica Yates
* Zamia pumila L. – (Cuba, Hispaniola, Puerto Rico)
* Zamia roezlii * Zamia skinneri * Zamia vazquezii D.W.Stev., Sabato & De Luca – (Mèxic)
* Zamia verschaffeltii * Zamia wallisii

### Anteriorment ubicades aquí

* Encephalartos cycadifolius (Jacq.) Lehm. (as Z. cycadifolia Jacq.)
* Encephalartos horridus (Jacq.) Lehm. (as Z. horrida Jacq.)
* Encephalartos longifolius (Jacq.) Lehm. (as Z. longifolia Jacq.)
* Macrozamia spiralis (Salisb.) Miq. (as Z. spiralis Salisb.)
* Microcycas calocoma (Miq.) A. DC. (as Z. calocoma Miq.)

## Referències

* ↑ Armstrong, W.P. «Botanical Record-Breakers (Part 1 of 2)». Wayne's Word, 03-04-2008. Arxivat de l'original el 2010-12-19. [Consulta: 12 gener 2011].
* ↑ «GRIN Species Records of Zamia». Germplasm Resources Information Network. United States Department of Agriculture. Arxivat de l'original el 2009-01-21. [Consulta: 12 gener 2011].
* The Cycad Pages: Genus Zamia Arxivat 2006-10-02 a Wayback Machine.
* Zamia, by Ada Welsch Arxivat 2005-09-06 a Wayback Machine.
* Lindström, A.J. and Idárraga, Á. (2009). Zamia incognita (Zamiaceae): the exciting discovery of a new gymnosperm from Colombia. Phytotaxa 2: 29-34.
# Águilas Club de Fútbol

L'Águilas Club de Fútbol fou un club de futbol de la ciutat d'Águilas a la Regió de Múrcia, que va desaparèixer el 2010.

## Història

Els orígens del futbol a la ciutat es remunten fins al 1896 quan Juan Gray Watson i Ginés García Abellán porten la primera pilota de futbol a la ciutat. La primera societat de futbol no es creà, però, fins al 1900 amb el naixement del Sporting Club, presidit per Juan Gray Watson. L'any 1906 es tradueix el nom del club esdevenint Club Deportivo Aguileño. L'estadi de "El Rubial" s'inaugurà el 19 de gener de 1913. El 22 de maig de 1925 el club es refunda amb el nom d'Águilas Club de Fútbol.
Debutà a Tercera Divisió l'any 1956. Romangué entre la Tercera i les categories regionals fins al 1998-99, en què debuta a la Segona Divisió B.
L'any 2010 desaparegué per deutes i el seu lloc a la ciutat fou ocupat pel nou club Águilas FC.

## Dades del club

* Temporades a Primera divisió: 0
* Temporades a Segona divisió: 0
* Temporades a Segona divisió B: 5
* Temporades a Tercera divisió: 35
* Temporades a categories regionals: 35
* Millor classificació a la lliga: 2n (Segona B temporada 05-06)
* Pitjor classificació a la lliga: 20è (Segona B temporada 99-00)

## Palmarès

* Tercera divisió (2): 1993-94, 2004-05 (Grup XIII)

## Referències

* ↑ El Águilas FC ocupa el hueco del equipo antiguo (Águilas FC takes place of former team); La Verdad, 31 juliol 2010 (castellà)
* ↑ Nace el Águilas FC, que cubre hueco dejado por Águilas CF tras 85 años de vida (Águilas FC is born, filling void left by Águilas CF after 85 years of existence Arxivat 2012-10-14 a Wayback Machine.; ABC, 30 juliol 2010 (castellà)

## Enllaços externs

* Web Oficial Águilas Club de Futbol
# Águila roja: la pel·lícula

Águila roja: la pel·lícula (títol original, Águila Roja: la película) és una pel·lícula espanyola que prové de la sèrie de televisió Águila roja, tot i que la trama de la pel·lícula no afecta gens la de la sèrie. Està dirigida per José Ramón Ayerra Díaz i va estrenar-se el 20 d'abril del 2010.

## Argument

A la Vil·la de Madrid se celebra una cimera amb l'assistència de les potències més importants de l'època: França, Anglaterra, Portugal i el Papat. Aquesta cimera es convoca amb l'excusa de cercar la pau entre espanyols i portuguesos, però els motius reals són una conspiració contra el regne d'Espanya. Com a part d'aquesta conspiració, el rei Felip IV de Castella és segrestat i intenten assassinar-lo, però l'Águila Roja ho impedeix. També ha d'evitar que Espanya sigui envaïda per un exèrcit de soldats anglesos, francesos i portuguesos.
La Beatriz (Martina Klein) vol que l'Águila Roja (David Janer) li ajudi a rescatar el seu pare, en Lope de Villamediana, que es troba presoner en un castell. És en aquest castell on tancaran també el rei
Per tal d'assegurar l'èxit del complot contra el rei, en què la Marquesa de Santillana (Miryam Gallego) serà una peça clau, contracten un sanguinari cosac perquè mati l'Águila Roja. El seu fill, l'Alonso (Guillermo Campra) és ferit i això fa que l'heroi decideixi abandonar la lluita per la justícia i llença la katana, tot i que més endavant tornarà a vestir-se d'Águila Roja per ajudar la Beatriz i salvar el rei.

## Repartiment

* David Janer
* Javier Gutiérrez
* Inma Cuesta
* Francis Lorenzo
* Myriam Gallego
* Martina Klein
* Santiago Molero
* Guillermo Campra
* Antonio Molero
* Roberto Álamo
* Pepa Aniorte
* Mariano Peña
* William Miller
* Stany Coppet
* Xabier Elorriaga
* José Ángel Egido
* Borja Sicilia
* Patrick Criado
* Giselle Calderón

## Enllaços externs

* Águila roja: la pel·lícula - Lloc web oficial
# Francesc Llauradó Rodon

Francesc Llauradó Rodon (Reus, 8 d'agost de 1864 - 2 de febrer de 1932) va ser un polític, pintor i periodista català.
Estudià a l'institut de Reus i de jove començà a pintar paisatges i retrats, cosa que no deixà mai de fer. Afiliat al Partit Tradicionalista, va ser un militant molt actiu, impulsant en la seva estructura escoles nocturnes per obrers i seccions esportives, artístiques i literàries. Presidí el seu partit a Reus i fundà el periòdic El Radical: semanario tradicionalista (Reus 1911-1936). Dirigí la secció dramàtica del Patronat Obrer de sant Josep i va escriure algunes obres de teatre de caràcter catòlic i una sarsuela.

## Referències

* ↑ Olesti Trilles, Josep. Diccionari biogràfic de reusencs. Reus: l'Ajuntament, 1991, p. 389-390.

## Enllaços externs

* «Francesc Llauradó Rodon». Gran Enciclopèdia Catalana. Barcelona: Grup Enciclopèdia Catalana.
# Font Moixina

La Font Moixina és una font d'Olot (Garrotxa) protegida com a Bé Cultural d'Interès Local.

## Descripció

Es tracta d'una font molt característica i popular a Olot, que dona nom al lloc. Brolla gran i constant, amb un lloc condicionat amb sis brocs, recs, bancs i berenadors. Hi ha una plaça de marbre amb la data de 1890. Els raigs constants d'aigua acaben formant un petit rierol, que s'ajunta amb la font de Santa Anna, i amb els reguerols de les altres deus del voltant, neix el rec de Ravell.

## Referències

* ↑ «Font Moixina». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Font Nova (Fontsagrada)

La Font Nova és una font al municipi de Gavet de la Conca dins del territori del poble de Fontsagrada antigament al terme de Sant Serni. És a 422 msnm, al costat nord de la meitat oriental del poble.

## Referències

* ↑ Institut Cartogràfic de Catalunya
# Font del Noi dels Càntirs

La Font del Noi del Càntir és una font noucentista de Sabadell (Vallès Occidental) inclosa a l'Inventari del Patrimoni Arquitectònic de Catalunya.

## Descripció

Font pública d'estil noucentista. Consta d'una base i d'una pica de pedra massissa, sobre la qual hi ha un gran capitell jònic que suporta la figura metàl·lica bufant un càntir.

## Història

En el seu origen aquesta font estava col·locada a la Plaça del Doctor Robert. Fou traslladada al seu lloc actual l'any 1949.

## Referències

* 1 2 «Font del Noi dels Càntirs». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].

## Enllaços externs

* Font del Noi dels Càntirs Arxivat 2016-03-03 a Wayback Machine., fitxa del catàleg de l'Ajuntament
# Fyrkantserien

La Fyrkantserien (també anomenada Fyrväpplingstävlingen i Serien Stockholm-Göteborg) va ser una competició sueca de futbol que es disputà entre els anys 1918 i 1919, anys en què la Svenska Serien no es disputà. Va incloure clubs de les ciutats d'Estocolm i Göteborg.

## Historial

Font:
| Temporada | Campió | Finalista |
| 1918 | IFK Göteborg | Örgryte IS |
| 1919 | IFK Göteborg | Örgryte IS |

## Palmarès

* 2 títols IFK Göteborg

## Referències

* ↑ Svenska Serien 1910-24 a aik.se
# Fontenelle

«Fontenelle» té aquests significats:

## Vegeu també

* Fontanelle
# Fritz Köster

Fritz Köster (Rodenberg, 2 de febrer de 1855 - 1934) va ser un anarquista editor i sindicalista alemany.

## Biografia

Köster fou un activista del Partit Socialdemòcrata d'Alemanya (SPD) a partir de la dècada de 1880. Es va traslladar a Groß Ottersleben, a prop de Magdeburg, on va participar en el moviment socialista, que era il·legal en aquell moment a causa de les lleis anti-socialistes, i va ser un líder en el sindicat de la ciutat. Per aquestes activitats va ser condemnat a presó diverses vegades, especialment el 1886 durant tres mesos per difamació, i el 1887 durant divuit mesos per a la difusió de literatura il·legal. Després de la derogació de les lleis contra els socialistes el 1890, va formar part de l'oposició d'extrema esquerra coneguda com a Die Jungen a l'SPD, com el delegat de Wanzleben en la convenció del partit. En el mateix any, es va convertir en editor de la Magdeburg Volkstimme. Els seus articles d'aquest diari van donar lloc a diverses condemnes, que va evitar fugint a Suïssa. A Zuric, es va unir a l'Associació de Socialistes Independents fundada pels membres de Die Jungen, que van ser expulsats de l'SPD. Va militar en diversos sindicats i en el moviment anarquista suís durant tota la dècada de 1890. Els informes de la policia en deien el “líder dels anarquistes de Zuric". Va tornar a Groß Ottersleben el gener de 1910, quan ja no podia ser castigat pels seus crims degut a la llei de prescripció. Pressionat per amics seus, Köster es va reincorporar a l'SPD i amb Gustav Landauer va tractar de convèncer els treballadors rurals d'unir-se al moviment anarquista. Aviat, va liderar una vaga de treballadors agrícoles. El juny de 1910, havia de ser expulsat de l'SPD juntament amb altres anarquistes, però va deixar el partit abans. El 1911, es va traslladar a Berlín, on va començar a treballar per al periòdic setmanal de Die Tribüne. En el mateix any va esdevenir el redactor en cap de Der Pionier, l'òrgan teòric del sindicalisme de l'Associació Lliure de Sindicats Alemanys (FVdG), però el 1912, després d'haver passat tres mesos en diferents presons, va deixar aquest càrrec i es va traslladar a Dresden. Després es va convertir en un líder del sindicat de treballadors de la construcció de Dresden i va viatjar a Alemanya com un professor. El 1920, es va convertir en membre de la Comissió de Negocis de l'FVdG de l'organització de seguiment del Sindicat Lliure de Treballadors d'Alemanya (FAUD). També va col·laborar a Der Syndikalist, òrgan de la FAUD, i Die Schöpfung. L'esposa de Köster, Aimée col·laborà a la revista dirigida a les dones sindicalistes Die schaffende Frau i va ser membre de la Federació de Dones Sindicalistes (SFB).

## Referències

* ↑ Köster, Friedrich (Fritz) Arxivat 2011-05-17 a Wayback Machine.. Magdeburger Biographisches Lexikon. Universidad de Magdeburg [Consulta 6 setembre 2007]
# Força de Planck

La força de Planck és la unitat derivant de la força que resulta de la definició de la base de les unitats temporals de Planck. És igual a la unitat natural de moment lineal dividit per la unitat natural de temps.
    $F_{\text{P}}={\frac {m_{\text{P}}c}{t_{\text{P}}}}={\frac {c^{4}}{G}}=1.21027\times 10^{44}{\mbox{ N.}}$
# Força de Prats

La Força de Prats és una fortificació de Prats i Sansor (Cerdanya) declarada bé cultural d'interès nacional.

## Descripció

El castell de Prats es troba en una elevació de poca alçada dins del nucli de població. Se'n conserven molt pocs vestigis: un mur atalussat i altres restes de murs.

## Història

A la concòrdia entre Nunyo Sanç, comte de Rosselló i Roger Bernat, comte de Foix, feta el 8 de setembre de 1233 hi ha esment de la "forcia de Pratis", la qual restava pel comte Nunyo i progènie, però amb la condició que aquests no podien millorar-la. El 1271 Galceran de Pinós arrendà els rèdits que percebia de Prats. Tant el fogatjament del 1365-1370 com en dates posteriors, Prats es presenta com a lloc reial. Als segles xiii i xiv aquest castell representà un important paper en els fets històrics d'aquests territoris.

## Referències

* 1 2 «Força de Prats». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].

## Enllaços externs

* «Força de Prats». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Félix Thyes

Félix Thyes (Ciutat de Luxemburg, 19 de gener de 1830 - Brussel·les, 8 de maig de 1855) fou un escriptor luxemburguès, considerat el primer autor d'aquest país d'una obra en francès (Marc Bruno, profil d'artiste). L'obra fou publicada poc després de la seva mort. També fou el primer crític literari que va debatre sobre la literatura escrita en luxemburguès.

## Obres

* Essai sur la Poésie luxembourgeoise. Revue trimestrielle, Brussel·les 1854.
* Marc Bruno, Profil d'artiste. Edition Princeps, Brussel·les, 1855.

## Bibliografia en luxemburguès

* Bruno, M., 1990. Editions du Centre d'études de la Littérature luxembourgeoise, Luxemburg.
* Gérard, M., 1960. Anthologie française du Luxembourg.
* Wilhelm, F., 2013. Félix Thyes, Lintgenois d'adoption, et la vallée de Mersch. Kanton Mersch, pàg. 337-364.

## Referències

* ↑ «Luxembourg» (en francès). Encyclopédie Larousse. [Consulta: 9 febrer 2011].
* ↑ Muller, R. «Les débuts de la littérature luxembourgophone» (en francès). Projet 'Formatioun Lëtzebuergesch', 17-02-2007. Arxivat de l'original el 2011-07-16. [Consulta: 9 febrer 2011].
# Foxi Kéthévoama

Foxi Kéthévoama (Bangui, 30 de maig de 1986) és un exfutbolista centreafricà de la dècada de 2000.
Fou internacional amb la selecció de futbol de la República Centreafricana. Pel que fa a clubs, destacà a Újpest FC i Astana.

## Referències

* ↑ Foxi Kéthévoama a National-Football-Teams.com (anglès)
* ↑ «КЕТЕВОАМА И ДИКЭ ПОДПИСАЛИ КОНТРАКТЫ С «АСТАНОЙ»» (en russian). FC Astana. [Consulta: 9 juliol 2014].
* ↑ «F. KÉTHÉVOAMA». Soccerway.com. [Consulta: 25 juliol 2014].
* ↑ Foxi Kéthévoama a National-Football-Teams.com (anglès)
# Ganglió

* No s'ha de confondre amb Gangli limfàtic o Gangli nerviós.
Un ganglió és un relleu ple de fluid associat amb una beina d'una articulació o d'un tendó. Sovint es produeixen a la part posterior del canell seguit pel davant del canell. L'inici és sovint durant mesos. Normalment no hi ha més símptomes. Ocasionalment es pot acompanyar de lleuger dolor o entumiment. Les complicacions poden incloure la síndrome del túnel carpià.
La causa és desconeguda. El mecanisme subjacent es creu que implica un trencament de la membrana sinovial. Els factors de risc inclouen la gimnàstica. El diagnòstic es basa típicament en l'examen amb llum brillant a través de la lesió que dona suport. La imatge mèdica es pot fer per descartar altres causes potencials.
Les opcions de tractament inclouen l'espera vigilant, l'aspiració de l'articulació afectada, l'aspiració amb agulla o la cirurgia. Aproximadament la meitat de les vegades es resolen espontàniament. Al voltant de 3 de cada 10.000 persones desenvolupen un ganglió recent del canell o de la mà en un any. Generalment es produeixen en dones joves i de mitjana edat. Es desaconsella Intentar tractar la lesió colpejant-la amb un llibre per trencar-la.

## Referències

* 1 2 3 4 5 6 7 8 9 «Ganglion Cyst of the Wrist and Hand-OrthoInfo». orthoinfo.aaos.org, 01-03-2013. Arxivat de l'original el 6 July 2017. [Consulta: 10 juny 2017].
* 1 2 3 4 5 6 7 8 Ferri, Fred F. [2017-09-10]. Ferri's Clinical Advisor 2015 E-Book: 5 Books in 1 (en anglès). Elsevier Health Sciences, 2014, p. 472. ISBN 9780323084307.
* ↑ Cooney, William P. [2017-09-10]. The Wrist: Diagnosis and Operative Treatment (en anglès). Lippincott Williams & Wilkins, 2011, p. 1089. ISBN 9781451148268.